Ριγκατόνι με αλμύρα και σάλτσα πιπεριάς
Μια καλοκαιρινή μακαρονάδα με ριγκατόνι, αλμύρα και σάλτσα πιπεριάς. Κερδίζουμε χρόνο βράζοντας τα χόρτα στην ίδια κατσαρόλα με τα ζυμαρικά.
1 πακέτο ριγκατόνι, 1 σκελίδα σκόρδο, καθαρισμένη, 1 μεγάλη πιπεριά πράσινη, καθαρισμένη, 400 γρ. ώριμες ντομάτες, τριμμένες, 300 γρ. αλμυρίκια, καθαρισμένα από τα χοντρά κοτσάνια (σε λαϊκές αγορές και σε μεγάλα μανάβικα) ή βλίτα, 2 κουτ. σούπας κεφαλοτύρι, τριμμένο, 70 ml ελαιόλαδο, αλάτι, φρεσκοτριμμένο πιπέρι
Για τα ριγκατόνι με αλμύρα και σάλτσα πιπεριάς, πολτοποιούμε στον πολυκόφτη την πιπεριά.Σε μια κατσαρόλα ζεσταίνουμε το λάδι σε μέτρια φωτιά, σοτάρουμε το σκόρδο για 1/2 λεπτό, ίσα ίσα να αρωματίσει το λάδι και το πετάμε.Ρίχνουμε την πιπεριά, τις ντομάτες και αλατοπίπερο και μαγειρεύουμε για 10-15 λεπτά, μέχρι να δέσει η σάλτσα.Παράλληλα, βράζουμε τα ζυμαρικά σύμφωνα με τις οδηγίες της συσκευασίας. Τα τελευταία 4-5 λεπτά του βρασίματος προσθέτουμε τα χόρτα και συνεχίζουμε το βράσιμο. Στραγγίζουμε όλα τα υλικά μαζί και τα αδειάζουμε αμέσως στην κατσαρόλα με τη σάλτσα. Ανακατεύουμε, πασπαλίζουμε με φρεσκοτριμμένο πιπέρι και το τυρί και σερβίρουμε.
Ζυμαρικά